- Jeg har meddelt Viborg, at jeg gerne vil træne deres damer - og jeg har meddelt Vendsyssel Håndbold, at jeg gerne vil træne Viborgs damer i næste sæson, siger Christian Dalmose til sporten.tv2.dk Han håber, at Vendsyssel Håndbold vil lade ham slippe ud af kontrakten, men det er også en mulighed, at han selv køber sig fri. Christian Dalmose trådte til i Viborg HK, efter at klubben fyrede Oskar Bjarni Oskarsson inden DM-semifinalerne. Klubben ville gerne have den tidligere Aalborg DH-træner på permanent basis, men problemet er, at han havde tegnet en tre-årig kontrakt med Vendsyssel Håndbold fra næste sæson. TV2/Nord har i dag været i kontakt med direktør for Vendsyssel Håndbold Jan Hansen, og han har ingen kommentarer til sagen.

Referat:
Selvom Christian Dalmose har skrevet kontrak med Vendsyssel Håndbold fra næste sæson, siger han alligevel ja til tilbuddet om at træne Viborg HK.